Temeljem Programa sufinanciranja kamata na kreditne programe Hrvatske agencije za malo gospodarstvo, inovacije i investicije i troškova usluga izrade prijava poduzetnika za ESIF zajmove na području Grada Nove Gradiške klasa: 023-05/17-04/07 urbroj: 2178/15-02-17-01 od 21.03.2017. i članka 60. Statuta Grada Nove Gradiške ("Novogradiški glasnik", broj 04/13-pročišćeni tekst), GRADONAČELNIK GRADA NOVE GRADIŠKEobjavljuje

# JAVNI POZIV

# za dodjelu potpora za sufinanciranje kamata i troškova usluga izrade Prijava za ESIF zajmove poduzetnicima na području Grada Nove Gradiške

1. **PREDMET JAVNOG POZIVA**

Predmet ovoga Javnog poziva je prikupljanje Zahtjeva za dodjelu bespovratnih potpora male vrijednosti, sukladno Programu sufinanciranja kamata na kreditne programe Hrvatske agencije za malo gospodarstvo, inovacije i investicije i troškova usluga izrade prijava poduzetnika za ESIF zajmove na području Grada Nove Gradiške ( u daljnjem tekstu: Program).

Potpora iz prethodnog stavka podrazumijeva nepovratna financijska sredstva odobrena iz Proračuna Grada Nove Gradiške za 2017. godinu.

1. **KORISNICI SREDSTAVA**

Korisnici potpore mogu biti poduzetnici sa sjedištem ili prebivalištem na području Grada, a koji se temeljem Zakona o poticanju razvoja malog gospodarstva ("Narodne novine", broj 29/02, 63/07, 53/12, 56/13 I 121/16) svrstavaju u mikro i male subjekte malog gospodarstva, uključujući i fizičke osobe koje u trenutku podnošenja zahtjeva za zajam nemaju registrirani vlastiti gospodarski subjekt već planiraju isti osnovati i Ustanove i drugi slični gospodarski subjekti koji obavljaju djelatnosti u cilju stjecanja dobiti.

Od prava na potpore izuzeta su javna poduzeća, trgovačka društva i ustanove kojima su Republika Hrvatska, Grad Nova Gradiška i Brodsko-posavska županija osnivači ili imaju vlasničke udjele u temeljnom kapitalu.

1. **PRIHVATLJIVI TROŠKOVI I UVJETI ZA DODJELU POTPORA**
2. Trošak kamata ESIF zajmova obračunatih poduzetniku-korisniku od strane HAMAG BICRO-a:
   * ESIF MIKRO INVESTICIJSKI ZAJMOVI - kamatna stopa do najviše 0,5% godišnje
   * ESIF MIKRO ZAJMOVI ZA OBRTNA SREDSTVA - kamatna stopa do najviše 1,5% godišnje
   * ESIF MALI ZAJMOVI - kamatna stopa do najviše 0,5% godišnje
3. Trošak izrade poslovnog plana i pripreme natječajne dokumentacije za prijavu prihvatljivih prijavitelja na Programe HAMAG BICRO-a. Najviši iznos odobrene potpore za sufinanciranje troškova izrade Prijava za ESIF zajmove po jednom poduzetniku - korisniku koji je u sustavu PDV-a iznosi 2.500 kuna., a za poduzetnike – korisnike koji nisu u sustavu PDV-a iznosi 2.500,00 kn uvećan za PDV.

Uvjet za dodjelu potpore poduzetnicima :

* da će se investicija predviđena u projektu za koji se traži potpora u cijelosti realizirati na području Grada;
* da su registrirani i obavljaju djelatnost za koju je dan zajam;
* da su u privatnom vlasništvu više od 50% ;
* da nemaju žiro-račun neprekidno blokiran dulje od 30 dana u posljednjih 6 mjeseci;
* da nemaju nepodmirenih obveza prema gradu Novoj Gradišci i nepodmirenih obveza na ime javnih davanja koje prati Porezna uprava osim ako im nije odgođena naplata ili odobrena obročna otplata koja se redovito podmiruje,
* da koriste koristiti usluge tvrtki registriranih za pružanje usluga Poslovnog savjetovanja (NKD: 70.22)

Potrebna dokumentacija koja se prilaže:

* popunjen obrazac Zahtjeva;
* izvadak o upisu u odgovarajući registar sa vidljivim sjedištem podnositelja zahtjeva;
* potvrdu Porezne uprave o nepostojanju duga na ime javnih davanja ne starija od 30 dana od dana podnošenja zahtjeva za subvenciju kamate ili potvrdu Porezne uprave o postojanju duga na ime javnih davanja iz koje je razvidno da je odobrena obročna otplata duga ili odgoda naplate;
* dokaz da su izmirene sve financijske obveze prema Gradu Nova Gradiška;
* izjavu o korištenim potporama malih vrijednosti na ime poduzetničke djelatnosti;
* ugovor o zajmu između poduzetnika i HAMAG BICRO-a;
* dokaz o izvršenim uplatama tromjesečnih anuiteta HAMAG – BICRO-u (bankovni izvaci);
* kopija izrađenog poslovnog plana za prijavu na ESIF zajmove HAMAG – BICRO-u;
* kopija računa savjetodavne tvrtke za obavljene usluge s opisom pruženih usluga i dokaz o izvršenoj uplati (bankovni izvaci);
* kopija izvatka iz NKD-a tvrtke koja je pružila savjetodavne usluge s naznakom da se radi o tvrtci koja pruža usluga Poslovnog savjetovanja (NKD: 70.22);

1. **PODNOŠENJE ZAHTJEVA I ROKOVI**

Zahtjevi za dodjelu potpore s propisanom dokumentacijom predaju se osobno ili poštom na adresu : Grad Nova Gradiška, Upravni odjel za gospodarstvo, Trg kralja Tomislava 1, s naznakom „Zahtjev za dodjelu potpore – ESIF zajmovi“.

Obrazac zahtjeva za dodjelu potpora te predmetni Javni poziv može se preuzeti u Upravnom odjelu za gospodarstvo Grada Nove Gradiške, III kat , soba 62, te na službenoj stranici Grada [www.novagradiska.hr](http://www.novagradiska.hr). Ostale informacije mogu se zatražiti na broj telefona 366-095.

Zahtjevi se rješavaju redom zaprimanja potpunog zahtjeva prema uvjetima iz ovog Javnog poziva. U slučaju nepotpunog zahtjeva Povjerenstvo, putem Upravnog odjela za gospodarstvo upućuje podnositelju zahtjev za dopunu. Podnositelj je dužan dopuniti zahtjev u roku od osam dana od dana primitka zahtjeva za dopunu. Ako podnositelj ne dopuni zahtjev u navedenom roku, isti će se smatrati nepotpunim, te se neće razmatrati.

Odluku o dodjeli potpore donosi Gradonačelnik Grada Nove Gradiške uz prethodno mišljenje nadležnog Povjerenstva u roku od 15 dana od dana dostave mišljenja Povjerenstva odnosno najkasnije u roku od 30 dana od dana podnošenja zahtjeva. Sa poduzetnicima koji udovoljavaju uvjetima Programa i pod uvjetom da postoje raspoloživa sredstva, gradonačelnik zaključuje Ugovor o dodjeli bespovratnih potpora. Pravo na potporu može se po pojedinom korisniku koristiti samo jednom.

Javni poziv je otvoren do iskorištenja sredstava ili obustave natječaja od strane HAMAG BICRO-a.

Ovaj Javni poziv sa potrebnim obrascima objavljuje se na službenoj web stranici Grada [www.novagradiska.hr](http://www.novagradiska.hr). i oglasnoj ploči Grada.

**REPUBLIKA HRVATSKA**

**BRODSKO-POSAVSKA ŽUPANIJA**

**GRAD NOVA GRADIŠKA**

**GRADONAČELNIK**

KLASA: 023-05/17-04/07

URBROJ: 2178/15-02-17-02

Nova Gradiška, 22.03.2017.

**GRADONAČELNIK**

Vinko Grgić, dipl.ing.arh.